open-index/open-wikipedia-markdown huggingface dataset:
புதுக்குடியிருப்பு பிரதேச சபை

**புதுக்குடியிருப்பு பிரதேச சபை** (*Puthukkudiyiruppu Divisional Council*) என்பது இலங்கையின் வடமாகாணத்தில் முல்லைத்தீவு மாவட்டம், புதுக்குடியிருப்பு பிரதேச செயலாளர் பிரிவு, ஒட்டுசுட்டான் பிரதேச செயலாளர் பிரிவு ஆகியவற்றைக் கொண்ட உள்ளூராட்சி சபை ஆகும். சாலைகள், சுகாதாரம், வடிகால்கள், வீட்டுவசதி, நூலகங்கள், பொது பூங்காக்கள், பொழுதுபோக்கு வசதிகள் உள்ளிட்ட பல்வேறு உள்ளூர் பொது சேவைகளை வழங்குவதற்கு இந்தச் சபை பொறுப்பாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, புதுக்குடியிருப்பு பிரதேச சபைக்கு 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 22 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
# விசுவமடு
# பாரதிபுரம்
# உடையார்கட்டு
# முப்புரம்
# கோம்பாவில்
# புனிதவளநகர்
# புதுக்குடியிருப்பு கிழக்கு
# முத்தையன்கட்டு
# பண்டாரவன்னி
# தண்டுவான்
# ஒட்டுசுட்டான்
# திருமுருகண்டி

## தேர்தல் முடிவுகள்
30 ஆண்டுகளுக்கும் மேலாக இச்சபைக்கான தேர்தல்கள் இடம் பெறாத நிலையில் 2018 மார்ச் 28 தொடக்கம் இச்சபை மக்களால் தேர்வு செய்யப்பட்ட மக்கள் பிரதிநிதிகள் கீழான நிர்வாகத்தில் 2023 மார்ச் 19 வரை இயங்கியது. பின்னர் மீண்டும் செயலாளரின் நிர்வாகத்தின் கீழ் கொண்டுவரப்பட்டு இயங்கிவந்தது. 2025 மே 6 இல் தேர்தல் நடத்தப்பட்டது.

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 22 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2025 தேர்தலில் புதுக்குடியிருப்பு பிரதேச சபையின் தலைவராக செல்லையா பிரேமகாந்த் (திருமுருகண்டி, இலங்கைத் தமிழரசுக் கட்சி), துணைத் தலைவராக கனகசுந்தரசுவாமி ஜனமேஜயந்த் (புதுக்குடியிருப்பு கிழக்கு, இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்:

புதுக்குடியிருப்பு பிரதேச சபைக்கான 2025 தேர்தலில் அறுதி பெரும்பான்மையுடன் இலங்கைத் தமிழரசுக் கட்சி வெற்றி பெற்றது. அதன் தவிசாளராக முன்னாள் போராளி வேலாயுதம் கரிகாலனும், பிரதித் தவிசாளராக ஓய்வு நிலை பிரதிக் கல்விப் பணிப்பாளர் சுந்தரம் பரந்தாமனும் நியமிக்கப்பட்டனர்.

## மேற்கோள்கள்

## வெளி இணைப்புகள்
*புதுக்குடியிருப்பு பிரதேச சபை

பகுப்பு:முல்லைத்தீவு மாவட்டப் பிரதேச சபைகள்
பேரியம் பாசுப்பேட்டு

**பேரியம் பாசுப்பேட்டு** (*Barium phosphate*) என்பது Ba3(PO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பேரியத்தின் பாசுப்பேட்டு உப்பாகக் கருதப்படும் இச்சேர்மம் வெண்மை நிறத்தில் நெடியற்ற தூளாகக் காணப்படுகிறது. பேரியம் பாசுப்பேட்டு நீரில்  கரையாது. பேரியம் ஆர்த்தோபாசுப்பேட்டு என்ற பெயராலும் இச்சேர்மம் அழைக்கப்படுகிறது.

## தயாரிப்பு
பேரியம் பாசுப்பேட்டு தூள் தயாரிப்பதற்கான பொதுவான வேதியியல் வினை:

3 Ba(NO3)2 + 2 NH4H2PO4 → Ba3(PO4)2 + 2 NH4NO3 + 4 HNO3

## கட்டமைப்பு
பேரியம் பாசுப்பேட்டின் படிக அமைப்பு இசுட்ரோன்சியம்  பாசுப்பேட்டில் உள்ளதைப் போலவே, R3m இடக்குழுவுடன் கூடிய சாய்சதுரப் பிழம்புருவாகும்.

## பண்புகள்
பேரியம் பாசுப்பேட்டு அதிக ஒளிவிலகல் எண் குறியீடு, குறைந்த உருகுநிலை, குறைந்த கண்ணாடி மாற்ற வெப்பநிலை, புற ஊதா ஒளிக்கு அதிக வெளிப்படைத்தன்மை மற்றும் அதிக வெப்ப விரிவாக்க குணகம் போன்ற பண்புகளை வெளிப்படுத்துகிறது.

## பயன்பாடுகள்
பேரியம் பாசுப்பேட்டு தொழில்துறை பயன்பாடுகளில் பயன்படுத்தப்படுகிறது.  துடிப்புள்ள லேசர்களுக்கான சிறப்பு பண்புகளைக் கொண்ட கண்ணாடிகளைத் தயாரித்தல், கண்ணாடியிலிருந்து கண்ணாடி பிணைப்புக்கான சாலிடர்களைத் தயாரித்தல் போன்ற ஒளியியல் பயன்பாடுகள் போன்றவையும் இதில் அடங்கும். ஐதரசன்/ எரிபொருள் உணரிகளின் வளர்ச்சியிலும் இதைப் பயன்படுத்தலாம்.

## மேலும் காண்க
*பேரியம் மெட்டாபாசுப்பேட்டு

## மேற்கோள்கள்

பகுப்பு:பேரியம் சேர்மங்கள்
பகுப்பு:பாசுபேட்டுகள்
கொடிக்கால் வெள்ளாளர்

**கொடிக்கால் வேளாளர்** அல்லது **கொடிக்கால்காரர்** எனப்படுவோர் தமிழ்நாட்டில் வாழுகின்ற இனமானது தமிழைத் தாய்மொழியாகக் கொண்ட வெள்ளாளர்  சமூகத்தில் ஒரு உட்பிரிவாகும். இவ்வினம், முதலில் சோழிய வெள்ளாளர்களில் ஒரு பிரிவாக இருந்ததுடன், வெற்றிலை விவசாயத்தில் வல்லமை பெற்ற தொழில்முறைக் குணத்தின் அடிப்படையில் தனிப்பட்ட இனமாக உருவெடுத்து, கொடிக்கால் வேளாளர் என அழைக்கப்படலானது.

தமிழ்நாடு அரசின் சாதிகள் பட்டியலில், கொடிக்கால்காரர் (கொடிக்கால் வேளாளர்கள்) பிற்படுத்தப்பட்டோர் பிரிவில் இடம்பெற்றுள்ளனர். இவர்கள் **[[சோழிய வெள்ளாளர்]]** என்ற பரந்த பிரிவின் கீழ் வகைப்படுத்தப்படுகின்றனர்.

## சொற்பிறப்பு
சங்க இலக்கியங்களில் **வேளாளர்** (Velaalar) என்ற சொல் மிகப் பழைய நிகழ்வு பரிபாடலில் காணப்படுகிறது; அங்கு இது நில உரிமையாளர் என்ற பொருளில் பயன்படுத்தப்பட்டுள்ளது. **வெள்ளாளர்** (Vellalar) என்ற சொல் வெள்ளம் (வெள்ளம்) என்ற வேர்ச்சொல்லில் இருந்து வந்திருக்கலாம். இது நிலத்திற்கான பல்வேறு உரிமைகளுக்கு வழிவகுத்தது; நில உரிமைகளைப் பெற்றமைக்காகவே வேளாளர் என்ற பெயர் ஏற்பட்டது. வேளாளர் (Velaalar) என்ற சொல் வேள் (Vel) என்ற சொல்லில் இருந்து பெறப்படலாம். வேள் என்பது சங்க கால வேளிர் தலைவர்களால், மற்றவற்றுடன், தாங்கிய பட்டமாகும்.

**கொடிக்கால்** (வெற்றிலை) பயிரிடும் வேளாளர்கள் கொடிக்கால் வேளாளர் என்று அழைக்கப்படலாயினர். இவர்கள் பெரும்பாலும் **பிள்ளை** என்ற பட்டத்தை இறுதிப் பெயராகப் பயன்படுத்துகின்றனர்.

கொடிக்கால் வேளாளர் (கொடிக்கால்காரர், கொடிக்கால் பிள்ளைமார்)

பட்டம் - பிள்ளை

## வரலாறு
தென்னிந்தியாவில் வேளாளர்களுக்கு இரண்டாயிரம் ஆண்டுகளுக்கும் மேலான நீண்ட பண்பாட்டு வரலாறு உள்ளது. ஒரு காலத்தில் அவர்கள் ஆட்சி செய்த மற்றும் நிலம் உடையமைத்த சமூகமாக இருந்தனர்.

சேக்கிழாரிடமிருந்து அறியப்படுவது, இவர்கள் அரசர்களுக்குப் பிறகு நாட்டைப் பாதுகாப்பவர்களாக இருந்தனர். இந்த வேளாளரே இந்திரனுக்காக ஈடாக நின்ற கார்காத்தர் என்று கூறப்படுகிறது.

மேகத்தைச் சிறையுட்ட பாண்டியலுக்கு இந்திரன் பொருட்டுப்ப நின்று காத்தாராதலின் கார்காத்தார் எனவும், நாக கன்னி மணந்த சோழன் கொணர்ந்த நாகவல்லியென்னும் வெற்றிலைக் கொடியினை அவன் தரக்கொண்டு பூமியில் விருத்தி செய்ததால் "கொடிக்கால் வேளாளர்" எனவும், துளுவ நாட்டிலிருந்து தொண்டைநாட்டுக்குக் கொண்டுவரப்பட்டவர்கள் "துளுவர்" என்றும் அழைக்கப்படுகின்றனர்.

## வாழும் பகுதிகள்
கொடிக்கால் வேளாளர்கள் முதன்மையாக பாண்டிய நாட்டில்-(அதாவது: மதுரை, தேனி, திண்டுகல், இராமநாதபுரம், திருநெல்வேலி, விருதுநகர், தென்காசி, சிவகங்கை, தூத்துக்குடி போன்ற பகுதிகளில்) காணப்படுகின்றனர்.

## மேற்கோள்கள்

பகுப்பு:தமிழரில் சாதிகள்
பகுப்பு:வேளாளர்
பகுப்பு:இந்தியாவில் சாதி அமைப்பு
மார்சார் ஏரி

**மார்சார் ஏரி**  (Marsar Lake) என்பது இந்தியாவின் சம்மு-காசுமீரில் உள்ள சிறீநகர் மாவட்டத்தில் அமைந்துள்ள ஓர் ஊட்டச்சத்து குறைந்த மலைப் பனிநிலை ஏரியாகும். தாச்சிகாம் தேசியப் பூங்காவிற்குள் அரு பள்ளத்தாக்கிற்கு அருகில் அமைந்துள்ளது.

மார்சார் ஏரி தர்சார் ஏரி என்று அழைக்கப்படும் அதே பகுதியின் மற்றொரு ஏரியிலிருந்து குறைந்தபட்சம் 4,000 மீட்டர் (13,000 ) உயரமுள்ள ஒரு மலையால் பிரிக்கப்பட்டுள்ளது. இவற்றின் நெருங்கிய அருகாமையும் ஒத்த பண்பு காரணமாகவும், இரண்டு ஏரிகளும் பெரும்பாலும் "இரட்டை ஏரிகள்" என்று அழைக்கப்படுகின்றன. இந்தத் தளம் பல ஆண்டுகளாக பிரபலமான சுற்றுலாத் தலமாக மாறியுள்ளது. தர்சார்-மார்சார் மலையேற்றம் காசுமீர் பள்ளத்தாக்கின் மிகவும் விரும்பப்படும் மலையேற்றங்களில் ஒன்றாகும். இந்த ஏரியிலிருந்து தக்வான் நல்லா என்ற நீரோடை வெளிவருகிறது.  இது தச்சிகாம் பள்ளத்தாக்கு வழியாக அர்வான் தோட்டத்திற்கு அருகில் சிறீநகருக்குள் நுழைகிறது. இங்கு சர்பந்த் நீர்த்தேக்கத்தை நிரப்புகிறது. இந்த நீரோடை டெல்பல் கிராமத்திற்கு அருகிலுள்ள மகாதேவ் மலையிலிருந்து பாயும் மற்றொரு நீரோட்டத்துடன் இணைகிறது. இங்கிருந்து தால் ஏரியின் முதன்மை ஆதாரமான டெல்பல் நல்லா என்று அழைக்கப்படுகிறது.

## மேற்கோள்கள்

## மேலும் காண்க
* தர்சார் ஏரி

பகுப்பு:சம்மு காசுமீர் ஏரிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
குசால் சார்

**குசால் சார்** (Khushal Sar) என்பது இந்தியாவின் சம்மு-காசுமீர் மாநிலத்தின் சிறீநகரிலுள்ள ஏரியாகும். தற்பொழுது மிகவும் மோசமடைந்த நிலையில் இந்த ஏரி உள்ளது. சட்டவிரோதமான கட்டுமானம், நிலநிரப்பல் உள்ளிட்ட காரணங்கள் மூலம் பல இடங்களில் ஏரியானது ஆக்கிரமிக்கப்பட்டுள்ளது. குசால் சார் ஏரி ஒரு காலத்தில் இயூனிமாரிலிருந்து ஆலி பள்ளிவாசல் வரை பரவியிருந்தது. ஆனால் இப்போது இது கணிசமாகக் குறைந்துள்ளது. குசால் சார் ஏரி ஒரு சிறிய கால்வாய் வழியாக அஞ்சார் ஏரியுடன் இணைக்கப்பட்டுள்ளது. கில்சர் என்று அழைக்கப்படும் மற்றொரு சிறிய ஏரி, கில் கடல் என்று அழைக்கப்படும் பாலத்தால் பரவியுள்ள ஒரு குறுகிய நீரிணை வழியாக குசால் சார் ஏரியுடன் இணைக்கப்பட்டுள்ளது. கில்சர் ஏரி, நல்லா அமீர் கான் வழியாக நைகீன் ஏரியுடன் இணைக்கப்பட்டுள்ளது. 1970ஆம் ஆண்டு வரை, மார் கால்வாய் இந்த ஏரியில் தண்ணீரை வடிகட்டி அஞ்சார் ஏரி வழியாக கந்தர்பால் வரை செல்ல வழிவகுத்தது. மார் கால்வாய் நிரம்பிய பிறகு, ஏரியின் நிலை மேலும் மோசமடைந்தது.

## மேற்கோள்கள்

பகுப்பு:சம்மு காசுமீர் ஏரிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அபிமன்யு லால்

**அபிமன்யு லால்** (*Abhimanyu Lal*) ஒரு இந்திய பாரம்பரிய கதக் நடனக் கலைஞரும், நடன இயக்குனரும் மற்றும் தாளக் கலைஞரும் ஆவார். இவர் பாரம்பரிய கதக் நடனக் கலைஞர் கீதாஞ்சலி லாலின் மகனும் சீடரும் ஆவார்.

## இளமை வாழ்க்கை மற்றும் கல்வி
அபிமன்யு லால், தனது பதின்ம வயதிலேயே தனது தாயார் குரு கீதாஞ்சலி லாலின் கீழ் கதக்கில் முறையான பயிற்சியைத் தொடங்கினார். ஆரம்பத்தில் பாடகர் ஆக வேண்டும் என்ற ஆர்வம் இருந்தபோதிலும், கதக் பயிற்சி செய்யத் தொடங்கினார்.

புதுதில்லியில் உள்ள ஒய். எம். சி. ஏ-வில் இருந்து மேற்கத்திய இசைக் கருவியில்  முறையான பயிற்சியை எடுத்துக் கொண்டார்.

## தொழில் வாழ்க்கை
தில்லி தூர்தர்ஷனின் 'ஏ' தரக் கலைஞரான அபிமன்யு, இந்தியக் கலாச்சார உறவுக் குழுவின் ஒரு பட்டியலிடப்பட்ட கலைஞரும் ஆவார்.

வியன்னா, கிராஸ், சிங்கப்பூர், குரோவாசியா, ஒசுலோ, நெதர்லாந்து, கனடா, எகிப்து, சுவிட்சர்லாந்து, பிஜி தீவுகள், மொரீசியசு, ரீயூனியன் தீவு, சீஷெல்சு, தென்னாப்பிரிக்கா, பல்கேரியா போன்ற நாடுகளில் உலகெங்கிலும் உள்ள முக்கிய நடன விழாக்களில் இவர் நிகழ்ச்சிகளை நிகழ்த்தியுள்ளார். துபாயில் 2013 ஆம் ஆண்டு நடைபெற்ற 64 வது இந்திய குடியரசு தின கொண்டாட்டம், 2012 கோடைக்கால ஒலிம்பிக் வி, பர்மிங்காம் சர்வதேச நடன விழா, நியூயார்க் நடைபெற்ற சர்வதேச நடன விழா மற்றும் உருசியாவில் நடைபெற்ற இந்திய விழா போன்ற பல மதிப்புமிக்க நிகழ்வுகளில் இவர் நடனமாடியுள்ளார்.

அபிமன்யு, புது தில்லியில் அமைந்துள்ள கதக் நடனத்தின் தேசிய நிறுவனத்தின் மூத்த பயிற்றுவிப்பாளராக பணியாற்றி வருகிறார். அங்கு, அடுத்த தலைமுறை கலைஞர்களுக்கு பயிற்சி அளிக்கிறார்.

## விருதுகளும் கௌரவங்களும்

* ஸ்ரீ கிருஷ்ண கான சபா அறக்கட்டளை விருது 
* நிருத்யா ஜெயந்திகா விருது 

## மேற்கோள்கள்

பகுப்பு:வாழும் மக்கள்
பகுப்பு:கதக் நடனக் கலைஞர்கள்
கீதாஞ்சலி லால்

**கீதாஞ்சலி லால்** (*Geetanjali Lal*) (பிறப்பு: **கீதாஞ்சலி தேசாய்**) (நவம்பர் 5,1948) ஒரு இந்திய கதக் நடனக் கலைஞரும், நடன இயக்குனரும் ஆவார்.

## இளமை வாழ்க்கை
கீதாஞ்சலி லால், பாரம்பரிய இந்துத்தானி இசையில் முறையான பயிற்சியை தனது தந்தை ரஜினிகாந்த் தேசாயிடமிருந்து பெற்றார். இவரின் தந்தை பாடகரும், இசைப் பேராசிரியரும், ஆக்ரா கரானாவின் அஃப்தாப்-இ-மோசிக்கி உஸ்தாத் ஃபயாஸ் கானின் சீடரும் ஆவார். கீதாஞ்சலி புகழ்பெற்ற கதக் நடனக் கலைஞர் ரோசன் குமாரியின் கீழ் தனது 6 வயதில் கதக் நடனத்தில் முறையான பயிற்சியைத் தொடங்கினார்.

பின்னர்,கோபி கிருட்டிணா, ஜெய்ப்பூர் கரானாவின் மோகன்ராவ் கல்லியன் புர்கர் மற்றும் பண்டிட் தேவி லால் ஆகியோரின் கீழும் பயிற்சியினைத் தொடர்ந்தார்.

## தொழில் வாழ்க்கை
கீதாஞ்சலி, புது தில்லியில் அமைந்துள்ள கதக் நடனத்தின் தேசிய நிறுவனத்தின் இயக்குனர் பதவியை 2009-2012 இலிருந்து வகித்தார்.தூர்தர்ஷன் மற்றும் புதுதில்லியில் உள்ள இந்தியக் கலாச்சார உறவுக் குழுவின் சிறந்த தரக் கலைஞர் ஆவார்.

கீதாஞ்சலி தனது சிக்கலான அபிநயம்,ஜெய்ப்பூர் கரானாவின் பிற அம்சங்களான லேகாரி, போன்றவற்றுக்காக நன்கு அறியப்பட்டவர். 2001 ஆம் ஆண்டு குஜராத் நிலநடுக்கம், நியூயார்க்கில் உள்ள உலக வர்த்தக மையத்தின் இரட்டை கோபுரங்கள் மீதான தாக்குதல்கள் மற்றும் அமிதாப் பச்சன் நடித்த பிரபலமான தொலைக்காட்சி வினாடி வினா நிகழ்ச்சியான 'கோன் பனேகா குரோர்பதி' ஆகியவற்றைப் பற்றிய தனது கற்பனையான நடனக் கலையால் பார்வையாளர்களை ஆச்சரியப்படுத்தினார்.

கீதாஞ்சலி, பிரபாத் முகர்ஜி இயக்கத்தில் வெளியான ஷாயர்-இ-காஷ்மீர் மஹ்ஜூர் (1972) என்ற காஷ்மீரி திரைப்படத்தில் நடிகர்கள் பல்ராஜ் சாஹனீ, பரிசத் சகானி, பிரான் ஆகியோருடன் சேர்ந்து ஒரு முக்கியக் கதாபாத்திரத்தில் நடித்தார்.

## சொந்த வாழ்க்கை
கீதாஞ்சலி ஜெய்ப்பூர் கரானாவைச் சேர்ந்த பண்டிட் தேவ் லால் என்பவரை மணந்தார்.

புகழ்பெற்ற கதக் நடனக் கலைஞர்களான அபிமன்யு லால் (இவரின் மகன்) விதாலால் மற்றும் அவினவ் முகர்ஜி ஆகியோர் இவரது சீடர்கள் ஆவர்.

## விருதுகளும் கௌரவங்களும்

* 2007 ஆம் ஆண்டில் சங்கீத நாடக அகாதமி தனது சங்கீத நாடக அகாதமி விருதினை வழங்கியது.

மேலும், "நிருத்ய சாரதா", "நாட்டிய கலா ஸ்ரீ", "பாரத் கௌரவ்", "கலா சிரோமணி" "இந்திரா காந்தி பிரியதர்சினி விருது" மற்றும் "கல்பனா சாவ்லா விருது", "ஜிஜாபாய் மகளிர் சாதனையாளர் விருது", "ஆச்சார்யா கலா விபாஞ்சி" ஆகிய பட்டங்களையும் பெற்றுள்ளார்.

## மேற்கோள்கள்

பகுப்பு:குசராத்தின் நடனக் கலைஞர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:கதக் நடனக் கலைஞர்கள்
யூரோப்பியம் அசிட்டைலசிட்டோனேட்டு

**யூரோப்பியம் அசிட்டைலசிட்டோனேட்டு** (*Europium acetylacetonate*) என்பது   Eu(C5H7O2)3 என்ற மூலக்கூற்று வாய்ப்பாட்டால் விவரிக்கப்படும் ஓர் ஒருங்கிணைப்பு அணைவுச் சேர்மமாகும். இந்த நீரற்ற அசிடைலசிட்டோனேட்டு அணைவு பரவலாக விவாதிக்கப்பட்டாலும், சில ஆதாரங்கள் இச்சேர்மம் உண்மையில் ஓர் இருநீரேற்று  Eu(C5H7O2)3(H2O)2  என்று கூறுகின்றன. 

வெற்றிடத்தின் கீழ் வெப்பப்படுத்தி நீர் நீக்க முயற்சிக்கும் போது, ​​இருநீரேற்று ஆக்சோ-கொத்தாக  Eu4O(C5H7O2)10 ஆக மாறுகிறது. இந்த நடத்தை கடோலினியம் அசிட்டைலசிட்டோனேட்டு, இட்ரியம் அசிட்டைலசிட்டோனேட்டு , இலந்தனம் அசிட்டைலசிட்டோனேட்டு மற்றும் எர்பியம் அசிட்டைலசிட்டோனேட்டு  ஆகியவற்றிலும் காணப்படுகிறது.

Eu3+ மையத்தின் மின்னணு அமைப்பு, மற்ற இலந்தனைடு அசிட்டைலசிட்டோனேட்டுகளில்  இல்லாத ஓர் அசாதாரண மின்னூட்ட-பரிமாற்ற பட்டையை அணைவுக்கு வழங்குகிறது. ஒளிர்வு உமிழ்வு கோடுகள் 465 (நீலம்), 525 (பச்சை) மற்றும் 579 நானீமீட்டர் (மஞ்சள்) அருகே நிகழ்கின்றன. மேலும் குறிப்பாக மஞ்சள் இரட்டை வழக்கத்திற்கு மாறாக கூர்மையாக உள்ளது. பாலி அக்ரைலேட்டு மற்றும் பாலிகார்பனேட்டு கலவையை யூரோப்பியம் அசிட்டைல் அசிட்டோனேட்டுடன் கலப்பது பரந்த அளவிலான புற ஊதா அலைநீளங்களில் ஒளிர்வை மேம்படுத்துகிறது.  EuFOD என்ற அணைவுச் சேர்மம் ஒரு மாற்று வழிப்பெறுதியாகும்.   

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:அசிட்டைலசிட்டோனேட்டு அணைவுகள்
கதாசரு ஏரி

**கதாசரு ஏரி** (*Ghadhasaru Lake*) இந்தியாவின் இமாச்சலப் பிரதேசத்தில் உள்ள சம்பா மாவட்டத்தின் சுராக்கு தாலுகாவில் தேவிகோதி கிராமத்திற்கு அருகில் உள்ளது. கடல் மட்டத்திலிருந்து சுமார் 3,470 மீட்டர் (11,380 அடி) உயரத்தில் கதாசாரு சிகரத்தின் அடிவாரத்தில் அமைந்துள்ள இந்த ஏரி ஓர் உயரமான ஏரியாகும். கதாசரு மகாதேவ் ஏரி, காந்தசரு ஏரி என்ற பெயர்களாலும் ஏரி அறியப்படுகிறது. 1 கிலோமீட்டர் சுற்றளவு கொண்ட இந்த ஏரி உள்ளூர்வாசிகளால் புனிதமான ஏரியாகக் கருதப்படுகிறது

## வரலாறு
ஏரிக்கு அருகில், காளி தேவிக்கு ஒரு சிறிய கோயில் உள்ளது. அருகிலுள்ள, மகாகாளி ஏரி மகாகாளி தேவிக்குரிய புனிதமான ஏரியாகக் கருதப்படுகிறது.

## மேற்கோள்கள்

## வெளி இணைப்புகள்
*Himachal Pradesh Tourism Department

பகுப்பு:இமாச்சலப் பிரதேச ஏரிகள்
அரிக்கிராவி

**அரிக்கிராவி** அல்லது **அதிக்கிராதி**  *(Arikiravi/ASD 13)*  என்று அழைக்கப்படும் இந்த நெல் வகை, கேரளாவை பூர்வீகமாகக் கொண்டது. 

அரிக்கிராவி நெல்லின் அரிசியில் நார்ச்சத்து அதிகம் உள்ளதாகவும் மற்றும் பல மருத்துவ குணங்கள் உள்ளதாகவும் கூறப்படுகிறது. மேலும் இது ஒரு தடித்த அரிசி வகை மற்றும் சிவப்பு நிறம் கொண்டது. இந்த அரிசியில் இரும்பு மற்றும் துத்தநாகம் நிறைந்துள்ளதாகவும் கூறப்படுகிறது. பஞ்சுபோன்ற இட்லி, தோசை மற்றும் கஞ்சி தயாரிக்க மிகவும் ஏற்றது என சொல்லப்படுகிறது.

பின்புலம் 
அரிக்கிரவி நெல் வகையானது, ஒரு கடவுள் மற்றும் அது பயிரிடப்படும் இடத்தின் அடிப்படையில் பெயரிடப்பட்டது. (அரி - சிவபெருமான், கீரை - கருப்பு மற்றும் சதுப்பு நிலம்). இந்த நெல் இரக்கத்தை, தமிழ்நாடு, தூத்துக்குடி மாவட்டத்தில் பரவலாக பயிரிடப்படுகிறது.

## குறிப்பு
* இந்த அரிசியில் துத்தநாகச் சத்து (2.06 மி.கி/100 கிராம்) நிறைந்துள்ளது.
* இதில் அதிக நார்ச்சத்து மற்றும் மருத்துவ குணங்களைக் கொண்டுள்ளது.
* இது பஞ்சுபோன்ற இட்லி, தோசை மற்றும் கஞ்சி செய்வதற்கு மிகவும் ஏற்றது.

## மேற்கோள்கள்

## புற இணைப்புகள்
* அரிக்கிராவி நெல் படிமங்கள்
* நெல் வகைகள்
* நமது பாரம்பரிய நெல் வகைகள்

பகுப்பு:நெல் வகைகள்
கோழி இரத்தச் சிகிச்சை

**கோழி இரத்தச் சிகிச்சை** (Chicken-blood therapy) என்பது பண்பாட்டுப் புரட்சியின் போது சீனாவில் பிரபலமாக இருந்த போலி மருத்துவ சிகிச்சையின் ஒரு வடிவமாகும். இச்சிகிச்சை 1960 ஆம் ஆண்டுகளில் முக்கியமாக கிராம மருத்துவர்களால் நடைமுறைப்படுத்தப்பட்டது. 1965 ஆம் ஆண்டு சூலை மாதம் முதல் சீன அரசாங்கம் கோழி இரத்தச் சிகிச்சையின் அதிகாரப்பூர்வப் பயன்பாட்டிற்கு தடைசெய்துள்ளது.

## சிகிச்சை
கோழிகளிடமிருந்து, குறிப்பாக இளம் சேவல்களிலிருந்து, எடுக்கப்பட்ட புதிய இரத்தம் வாரந்தோறும் நரம்பு வழியாகவோ அல்லது நேரடியாக நோயாளியின் தசையில் மில்லி லிட்டர் கணக்கில் செலுத்தப்படும். இந்த சிகிச்சை உயர் இரத்த அழுத்தம், பக்கவாதம், சேற்றுப் புண் , மூல நோய், தொடர்ச்சியான இருமல் ஆகியவற்றை குணப்படுத்த முடிந்தது என்று கூறப்படுகிறது. இந்த ஊசிகள் ஒரு சிகிச்சையாக மட்டுமல்லாமல், ஒரு தடுப்பு நடவடிக்கையாகவும் பயனுள்ளதாக இருக்கும் என்றும் நம்பப்பட்டது.

இந்த சிகிச்சையானது உடலில் சில வகை புரதங்களை நுழைத்து நோயெதிர்ப்பு சக்தியைத் தூண்டுவதாகக் கூறப்பட்டது. ஆனால் இந்தக் கூற்று மிகைப்படுத்தப்பட்டதாக விரைவில் தீர்மானிக்கப்பட்டது. கோழி இரத்தத் தரம் குறைவாக இருப்பதாலும், தூய்மைக் கட்டுப்பாடு இல்லாததால் ஏற்படும் தொற்று மற்றும் இறப்பு போன்றவையும், சிகிச்சையில் உள்ள பிற சிக்கல்களும்  உடனடியாகத் தெளிவாகத் தெரிந்தன.

## அரசாங்க அணுகுமுறை
கோழி இரத்த சிகிச்சை பற்றி அறிந்த பிறகு, சீன அரசு ஆரம்பத்தில் இந்த சிகிச்சையைத் தடை செய்தது; பிரதமர் சோவ் என்லாய், "மத்திய சுகாதார அமைச்சகம் கோழி இரத்த சிகிச்சையைக் கையாள்வது மாவோ சேதுங்கின் சிந்தனையை மீறுவதாகும்" என்று கூறியதாகக் கூறப்படுகிறது. 

## மேற்கோள்கள்

பகுப்பு:மாற்று மருத்துவ முறைகள்
பகுப்பு:சீனப் பாரம்பரியங்கள்
கரு. ஆறுமுகத்தமிழன்

**கரு. ஆறுமுகத்தமிழன்** (*Karu. Arumugatamilan*, 1970, பிறப்பு: *ஆறுமுகம்*) என்பவர் தமிழ்நாட்டைச் சேர்ந்த சைவ சமய மெய்யியலாளர், பேச்சாளர், எழுத்தாளர், பேராசிரியர் ஆவார்.

## பிறப்பும், கல்வியும்
ஆறுமுகத்தமிழன் தமிழ்நாட்டின் காரைக்குடியில் 1970 இல் பிறந்தார். இவரின் பெற்றோர் பழ. கருப்பையா, கமலா ஆவர். மதுரை இலட்சுமிபுரம் மாநகராட்சித் தொடக்கப்பள்ளியில் துவக்கக் கல்வி பயின்றார். மதுரை செளராட்டிரா பள்ளியில் மேல்நிலைக்கல்வி பயின்றார். சென்னை மைலாப்பூரில் உள்ள ராமகிருஷ்ணா மிசன் விவேகானந்தா கல்லூரியில் மெய்யியலில் இளங்கலை, முதுகலைப் பட்டங்களைப் பெற்றார். அதே கல்லூரியில் *திருமூலரின் மெய்யியலும் சமயமும்-ஓர் ஆய்வு* என்ற தலைப்பில் ஆய்வு செய்து முனைவர் பட்டம் பெற்றார். அண்ணாமலைப் பல்கலைக்கழகத்தில் தமிழில் முதுகலைப்பட்டமும், பெங்களூர்ப் பல்கலைக்கழகத்தில் சட்டமும் பயின்றார்.

## குடும்பம்
கரு. ஆறுமுகத்தமிழன் 2003 ஆம் ஆண்டு முத்துலட்சுமி என்பவரை மணந்தார். இந்த இணையருக்கு கமலா, மெய்யம்மை என இரு மகள்கள் உண்டு.

## தொழில்
கரு. ஆறுமுகத்தமிழன் சென்னைப் பல்கலைக்கழகம், மாமல்லபுரம் அரசினர் கட்டடக்கலை மற்றும் சிற்பக் கலைக் கல்லூரி, பூந்தமல்லி திருஇருதயக் கல்லூரி ஆகியவற்றில் வருகைதரு பேராசிரியராகப் பணியாற்றினார். கல்லூரிகளில் இந்திய மெய்யியல், சைவ சித்தாந்தம் குறித்த வகுப்புகளை எடுத்தார். சென்னை, விவேகானந்தர் கல்லூரியின் மெய்யியல் துறையில் உதவிப் பேராசிரியராகப் பணியாற்றி வருகிறார்.

## எழுதிய நூல்கள்
* திருமூலர்: காலத்தின் குரல் (2004, தமிழினி)
* நட்ட கல்லைத் தெய்வமன்று (2011, தமிழினி)
* உயிர் வளர்க்கும் திருமந்திரம் பாகம் 1 (இந்து தமிழ் திசை)
* உயிர் வளர்க்கும் திருமந்திரம் பாகம் 2 (இந்து தமிழ் திசை)
* பெண் உகந்த பெரும்பித்தன்: திருவெம்பாவையும் திருப்பள்ளியெழுச்சியும் (2023. தமிழினி)
* நாமார்க்கும் குடியெல்லோம்
* The Yoga of Siddha Thirumular: Essays on Thirumandiram
* TIRUMANDIRAM (தொகுதி 1-10) (மொழிபெயர்ப்பு)

## மேற்கோள்கள்

பகுப்பு:புதுக்கோட்டை மாவட்ட மக்கள்
பகுப்பு:தமிழ் எழுத்தாளர்கள்
பகுப்பு:தமிழ் மெய்யியலாளர்கள்
பகுப்பு:சைவ சமய நூலாசிரியர்கள்
சுனில் மணி திவாரி

**சுனில் மணி திவாரி** என்பவர் பீகாரைச் சேர்ந்த இந்திய அரசியல்வாதியும், பீகார் சட்டமன்ற உறுப்பினரும் ஆவார். அரேராஜ் கட்சியின் முன்னாள் தலைவராகவும், 2014 பொதுத் தேர்தலின் போது கிழக்கு சம்பாரண் தொகுதியின் முன்னாள் பாஜக மாவட்டத் தலைவராகவும் இருந்தார். திவாரி 2020 பீகார் சட்டமன்றத் தேர்தலில் பாஜக வேட்பாளாராகப் போட்டியிட்டு கோவிந்த்கஞ்ச் தொகுதியில் வெற்றி பெற்றார்.
## மேற்கோள்கள்

பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
கோவிந்த்கஞ்ச் சட்டமன்றத் தொகுதி

**கோவிந்த்கஞ்ச் சட்டமன்றத் தொகுதி** (Govindganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கிழக்கு சம்பாரண் மாவட்டத்தில் அமைந்துள்ளது. இது கிழக்கு சம்பாரண் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2025

(Detailed Results at:
https://results.eci.gov.in/ResultAcGenNov2025/ConstituencywiseS0414.htm)

### 2020

## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
ஐஸ்வர்யா வாரியர்

**ஐஸ்வர்யா வாரியர்** (*Aishwarya Warrier*) மோகினியாட்ட நடனக் கலைஞரும், கலை ஆசிரியரும், நடன இயக்குநரும் மற்றும் ஆராய்ச்சியாளரும் ஆவார். 
## இளமை வாழ்க்கை
கேரளாவின் கோழிக்கோட்டில் பிறந்த ஐஸ்வர்யா மும்பையில் வளர்ந்தார். பின்னர் குசராத்தின் வடோதராவில் குடியேறினார். ஐந்து வயதில் தனது தாயார் ஸ்ரீபாலா மேனனால் இந்திய பாரம்பரிய நடனக் கலையில் பயிற்றுவிக்கப்பட்டார். குழந்தையாக இருக்கும்போது, ஐஸ்வரியா ஒரு குரல் கலைஞராகவும் இருந்தார். இவரின் தந்தை முகுந்தன் மேனன் இந்தியத் திரைப்படப் பிரிவில் பேச்சாளராகவும் திரைக்கதை எழுத்தாளராகவும் இருந்தார்.

## பயிற்சி
பரதநாட்டியம் மற்றும் மோகினியாட்டம் ஆகிய இரண்டு பாணிகளில் சுசேதா பைதே சாபேகர், உத்யோகமண்டல் விக்ரமன் மற்றும் கலாமண்டலம் சரசுவதி ஆகியோரின் கீழ் பயிற்சி பெற்றார். ஐஸ்வரியா மார்கி உஷாவிடமிருந்து நேத்ரபினாயாவின் சிறந்த அம்சங்களைக் கற்றுக்கொண்டார். மேலும் பத்ம பூசண்விருது பெற்ற காவாலம் நாராயண பணிக்கரின் கீழ் சோபன சங்கீதத்தில் வழிகாட்டலைப் பெற்றார். குசராத்தின் வடோதராவில் உள்ள நிருத்யோதயா பாரம்பரிய நடனப் பள்ளியின் கலை இயக்குநராகவும், மகாராட்டிராவின் நவி மும்பையில் உள்ள ஐஸ்வர்யா படைப்பாற்றல் வெளிப்பாடு நிறுவனத்தின் இயக்குநராகவும் உள்ளார்.

## தொழில்
2019- 2021- ஐஸ்வர்யா வாரியர், வடோதராவின் பிராந்திய மையமான இந்திரா காந்தி தேசிய கலை மையத்தின் பிராந்திய இயக்குநராக இருந்தார். 2016 ஆம் ஆண்டில், புகழ்பெற்ற எழுத்தாளரும் இசைக்கலைஞருமான மாலி மாதவன் நாயரின் ஒரு கவிதையை அடிப்படையாகக் கொண்ட "நீலிமா - நீலத்திற்கு அப்பால் .... ஒரு ஆய்வு" என்ற தலைப்பில் ஒரு மோகினியாட்ட நடனப் படத்தை இயக்கி தயாரித்தார்.

## குறிப்பிடத்தக்க நடன நிகழ்ச்சிகள்
இந்தோ பூடான் நட்புறவு - 50 ஆண்டு கொண்டாட்டங்கள் (பூடானுக்கு இந்தியக் கலாச்சார உறவுக் குழுவின் சுற்றுப்பயணம்), தென் கொரியாவின் பஜு புத்தக விழா,  ஐக்கிய அரபு அமீரகச் சூர்யா விழாச் சுற்றுப்பயணம் &, உருசியாவின் மாஸ்கோ, செயிண்ட் பீட்டர்ஸ்பர்க் மற்றும் பிஸ்கோவில் இந்திய விழா (இந்தியக் கலாச்சார உறவுக் குழுவின் சுற்றுப்பயணம்).

## மேற்கோள்கள்

## வெளி இணைப்புகள்

* Khajuraho Dance Festival- 21th February 2021 | Culture Department Madhya Pradesh
*  Mohiniyattom performance by Aishwarya Warrier | MediaoneTV Live
* Chat with dancer Ayshwarya Warrier | Manorama News

பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:மலையாள மக்கள்
பகுப்பு:1975 பிறப்புகள்
புதூர் பாண்டியாபுரம்

**புதூர் பாண்டியாபுரம்** என்பது தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
புதூர் பாண்டியாபுரம், கடல் மட்டத்திலிருந்து சுமார் 42.79 மீ. உயரத்தில், () என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.

## சுங்கச்சாவடி
புதூர் பாண்டியாபுரம் பகுதியில் சுங்கச்சாவடி ஒன்று பயன்பாட்டில் உள்ளது.
## அரசியல்
புதூர் பாண்டியாபுரம் பகுதியானது, ஓட்டப்பிடாரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
## மேற்கோள்கள்

பகுப்பு:தூத்துக்குடி மாவட்டத்திலுள்ள ஊர்களும் நகரங்களும்
பிரமோத் குமார்

**பிரமோத் குமார்** பாரதிய ஜனதா கட்சி சேர்ந்த ஒரு இந்திய அரசியல்வாதி ஆவார், இவர் கரும்பு தொழில்துறை அமைச்சராகவும், பீகார் அரசாங்கத்தில் சட்ட அமைச்சராகவும் பணியாற்றியுள்ளார். இவர் 2005 முதல் பீகார் சட்டமன்ற உறுப்பினராக மோதிஹாரி சட்டமன்றத் தொகுதியின் உறுப்பினராகவும் உள்ளார்.

பிரமோத் குமார், அரசியல் ஆர்வலர் யோகேந்திர பிரசாத்துக்கு மகனாகப் பிறந்தார், இவர் ஒரு மாணவராக ஜெயப்பிரகாசு நாராயணின் மொத்தப் விடுதலை  இயக்கத்தில் பங்கேற்றார். அவர் கானு (ஹால்வாய்) சாதியைச் சேர்ந்தவர். மேலும் இவர், சட்டத்தில் இளங்கலை பட்டம் பெற்றுள்ளார், மேலும் அவர் அகில பாரதிய வித்யார்த்தி பரிஷத்துடன்  தொடர்புடையவராவார். ராஷ்டிரிய சுயம்சேவக் சங்கத்தின் உறுப்பினராக இருந்ததால், ஆர். எஸ். எஸ். உடன் இணைந்த அரசியல் அமைப்பான பாரதிய ஜனதா கட்சியுடன் தீவிரமாக செயல்பட்டார். பிரமோத், மோதிஹாரி பகுதியின்  பாரதிய ஜனதா கட்சியின் மாவட்டத் தலைவராகப் பணியாற்றியுள்ளார். 2005 ஆம் ஆண்டில் முதல் முறையாக பீகார் சட்டப்பேரவைக்கு தேர்தலில் வெற்றி பெற்றார், அதன் பின்னர் அவர் இந்த தொகுதியில் இருந்து தொடர்ச்சியாக வெற்றி பெற்று வருகிறார். 2021 ஆம் ஆண்டின் அமைச்சரவை விரிவாக்கத்தில், அவர் நிதீஷ் குமாரின் கீழ் பீகார் அரசாங்கத்தில் அமைச்சராக நியமிக்கப்பட்டார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
இராங் ஆறு

**இராங் ஆறு** (*Irang River*) வடகிழக்கு இந்தியாவின் மணிப்பூர் மாநிலத்தில் ஓடும் ஓர் ஆறாகும். தெற்கு அசாமின் முதன்மையான ஆறுகளில் ஒன்றான பராக் நதியில் இது பாய்கிறது.   மணிப்பூரின் மலைப்பாங்கான நிலப்பரப்பு மற்றும் அடர்ந்த காடுகள் வழியாக இந்த ஆறு பாய்கிறது. பல்லுயிர் மற்றும் உள்ளூர் வாழ்வாதாரங்களை இராங் ஆறு ஆதரிக்கிறது.

## மேற்கோள்கள்

பகுப்பு:இந்திய ஆறுகள்
பகுப்பு:வட இந்தியா
பவன் செய்சுவால்

**பவன் குமார் செய்சுவால்** (Pawan Kumar Jaiswal) என்பவர் பீகார் மாநில பாரதிய ஜனதா கட்சியைச் சேர்ந்த இந்திய அரசியல்வாதி மற்றும் பீகார் சட்டமன்றத்தில் இரண்டு முறை உறுப்பினரும் ஆவார். செய்சுவால் 2010 இல் டாக்கா சட்டமன்றத் தொகுதியில் சுயேட்சை வேட்பாளராகவும்,  2020 இல் பாஜக வேட்பாளராகவும் போட்டியிட்டு வென்றவர்.
## மேற்கோள்கள்


பகுப்பு:வாழும் மக்கள்
பகுப்பு:1976 பிறப்புகள்
பகுப்பு:பீகார் அரசியல்வாதிகள்
சேத்தன் ஆனந்த் (அரசியல்வாதி)

**சேத்தன் ஆனந்த்** (பிறப்பு: 20 நவம்பர் 1991) என்பவர் பீகார் மாநிலத்தைச் சேர்ந்த இந்திய அரசியல்வாதி ஆவார். 2020 இல்பீகார் சட்டப்பேரவை தேர்தலில் இராச்டிரிய ஜனதா தளம் சார்பாக ஷியோஹர் தொகுதியில் வென்று சட்டமன்ற உறுப்பினரானார்.

## ஆரம்பகால வாழ்க்கை
வெல்ஹாம் மாணவர் பள்ளியின் முன்னாள் மாணவரான சேத்தன் ஆனந்த், முன்னாள் நாடாளுமன்ற உறுப்பினரும், சட்டமன்ற உறுப்பினருமான ஆனந்த் மோகன் சிங் மற்றும் நாடாளுமன்ற உறுப்பினரான லவ்லி ஆனந்த் ஆகியோரின் மகனும் ஆவார்.

## அரசியல் வாழ்க்கை
2015 ஆம் ஆண்டில் கட்சியின் மாணவர் பிரிவின் தேசியத் தலைவராக ஜித்தன் ராம் மாஞ்சி இந்துஸ்தானி அவாம் மோர்ச்சா கட்சியுடன் ஆனந்த் தனது அதிகாரப்பூர்வ அரசியல் வாழ்க்கையைத் தொடங்கினார். இவர் தனது தாயார் லவ்லி ஆனந்துடன், 2020 பீகார் சட்டமன்றத் தேர்தலுக்கு முன்னதாக 2020 செப்டம்பர் பிற்பகுதியில் இராச்டிரிய ஜனதா தளத்தில் சேர்ந்தார். அவர் ஷியோஹர் தொகுதியில் போட்டியிட்டு சட்டமன்ற உறுப்பினரானார் . கொலைக்கு தூண்டியதாக குற்றம் சாட்டப்பட்ட தனது தந்தை ஆனந்த் மோகனை விடுவிக்க இவர் பிரச்சாரம் செய்தார. 2019 இல் இந்தியாவில் கொரோனாவைரசால் ஏற்பட்ட நாடுதழுவிய ஊரடங்கின் போது, பொது உதவிக்காக இவர் தனது சம்பளத்தை அளித்ததாக செய்திகள் வெளியாயின .

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
மிதிலேசு குமார்

**மிதிலேசு குமார்** (Mithilesh Kumar) என்பவர் ஒரு இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராகவும்,பீகார் மாநிலச் சட்டப்பேரவையில் உள்ள சீதாமர்ஹி சட்டமன்றத் தொகுதியின் சட்டமன்ற உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
நகச்சுற்று

**நகச்சுற்று** அல்லது **நகச்சுத்தி** (*Paronychia*) என்பது நகத்தைச் சுற்றியுள்ள தோலில் ஏற்படும்  அழற்சியாகும். இது பொதுவாக பாக்டீரியா அல்லது பூஞ்சைகளால் ஏற்படுகிறது.

இது திடீரென்று (கடுமையாக) ஏற்படுகிறது என்றால் *ஸ்டேஃபிளோகோகஸ் ஆரியஸ்* என்ற பாக்டீரியாவே காரணமாகும். படிப்படியாக (நாள்பட்டு) ஏற்படுகிறது என்றால்  பொதுவாக  *கேண்டிடா அல்பிகான்ஸ்* என்னும் பூஞ்சைகளால் ஏற்படுகின்றது.   

நகச்சுற்று ஏற்படக் காரணிகளாக அடிக்கடி கை கழுவுதல், நாள்பட்ட நகம் கடித்தல் பழக்கம், நகத்தைச் சுற்றிய விரல் திசுக்களில் ஏற்படும் நுண்ணிய சிராய்ப்பு, வெட்டுக்காயங்கள் ஆகியவை அடங்கும்.

இதற்கான சிகிச்சையில் பொதுவாக பாக்டீரியா தொற்றுகளுக்கு நுண்ணுயிர் எதிர்ப்பிகளும், பூஞ்சை தொற்றுகளுக்கு பூஞ்சை எதிர்ப்பு மருந்துகளும் தேவைப்படும். சீழ் உருவாகினால், கிழித்து சீழை அகற்றவேண்டி வரலாம்.

## அறிகுறிகள்
ஆள்காட்டி விரலும், நடு விரல்களுமே பொதுவாக நகச்சுற்றியால் பாதிக்கப்படுகின்றன. அவற்றில் சிவத்தல், வீங்குதல், வலி உண்டாதல் ஏற்படும். சிலசமயங்களில் சீழும் வரக்கூடும்.

## காரணங்கள்
கடுமையான நகச்சுற்று பொதுவாக பாக்டீரியாவால் ஏற்படுகிறது. இதற்கு பெரும்பாலும் நுண்ணுயிர் எதிர்ப்பி கொண்டு சிகிச்சையளிக்கப்படுகிறது. நுண்ணுயிர் எதிர்ப்பியானது மேற்பூச்சு (தோலில் பயன்படுத்தப்படுகிறது) அல்லது வாய்வழி அல்லது இரண்டும் கொடுக்கபடுகிறது. நாள்பட்ட நகச்சுற்றியானது பெரும்பாலும் நகத்தைச் சுற்றியுள்ள மென்மையான திசுக்களின் ஈஸ்ட் தொற்று ஏற்படுவது காரணமாக இருக்கலாம். ஆனால் இது பாக்டீரியா தொற்றுடனும் ஏற்படலாம். தொற்று தொடர்ச்சியாக இருந்தால்,  பெரும்பாலும் அதற்கு பூஞ்சையே காரணமாக இருக்கும். இதற்கு சிகிச்சையாக பூஞ்சை காளான் களிம்பு பூச்சு தேவைப்படும். 

நீரிழிவு நோய், மருந்துகளால் ஏற்பட்ட நோயெதிர்ப்புக் குறைபாடு,  அல்லது நீர்க்கொப்புளம்  போன்ற உடல் நோய்களுடன் நகச்சுற்று ஏற்படக்கூடும். 

## மேற்கோள்கள்

பகுப்பு:நோய்கள்
குறுஞ்சம்பா

**குறுஞ்சம்பா** *(Kurunjamba)* எனப்படும் இந்த நெல் வகை, தமிழகத்தின் ஒரு பாரம்பரிய நெல் வகையாகும்.

## மருத்துவ குணம்
குறுஞ்சம்பா: பித்தம், கரப்பான் நீங்க விந்து விருத்தியை உண்டாக்கும். வாத நோயைநீக்கும் என அறிய முடிகிறது.

## அகத்தியர் குணபாடம்
* குறுஞ்சம்பா பித்தங் குடியிருக்கச் செய்யும்
வெறுங்கரப்பான் உண்டாக்கும் மெய்யில் - நொறுங்கச்செய்
வாத மருள் வாயுவினை மாற்றும்போ கங்கொடுக்குஞ்
சீதவன சத்திருவே ! செப்பு.

* பொருள்- இது அழல் குற்றம், கரப்பான், ஆண்மை இவைகளைப் பெருக்கும். உடலில் குத்துகின்ற வளிநோயை நீக்கும்.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
நாசி முடி

**நாசித்துளை முடி** அல்லது **மூக்கு முடி** (*Nasal hair*) என்பது நாசித்துளையில் உள்ள முடி ஆகும். வயது வந்த மனிதர் மூக்கில் முடிகள் உள்ளன. இவை காற்றில் உள்ள திட மாசுக்களை நாசி குழிக்குள் நுழைவதைத் தடுக்கவும், ஈரப்பதத்தைப் பாதுகாக்கவும் உதவும் காற்று வடிகட்டியாகச் செயல்படுகின்றன.

## செயல்பாடுகள்
2011 ஆம் ஆண்டு நடத்தப்பட்ட ஒரு ஆய்வில், ஒவ்வாமை நாசியழற்சி உள்ளவர்களுக்கு நாசி முடியின் அடர்த்தி அதிகரிப்பது ஈழை நோயின் வளர்ச்சியைக் குறைக்கிறது என்று சுட்டிக்காட்டியுள்ளது. இது   ஒவ்வாமையூக்கிகளான ஏற்படுத்தும் மகரந்தம் மற்றும் பொதுவான பிற பொருட்களை வடிகட்டும் வகையில் அதிகரித்த பிடிப்பு திறன் உருவாவதன் காரணமாக இருக்கலாம். 

## அகற்றுதல்
நாசியில் உள்ள முடியை வெட்டுவதற்கு குறு மழிப்பான்கள் மற்றும் மின் மழிப்பான்களுக்கான இணைப்புகள் உட்பட பல சாதனங்கள் விற்கப்பட்டுள்ளன. மின் மழிப்பான்கள் முடியை நாசிப் பாதைக்கு வெளியே தெரியாத அளவுக்கு அவற்றின் நீளத்தைக் குறைக்கின்றன.  ஒளிக்கற்றை முடி அகற்றல் மற்றும் மின்னாற்பகுப்பு போன்ற பிற வழிமுறைகள் நடைமுறையில் உள்ளன.

## மேற்கோள்கள்

பகுப்பு:மனித முடி
எசுக்கெபோர்ணைட்டு

**எசுக்கெபோர்ணைட்டு** (*Eskebornite*) என்பது   CuFeSe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

செலீனைடு கனிமமான இது நாற்கோணவமைப்பில் படிகமாகிறது. பித்தளை நிறத்தில் இக்கனிமம் சிலநேரங்களில் தடிமனான தட்டை வடிவ படிகங்களாகக் காணப்படுகிறது. பெரும்பாலும் மற்ற செலீனைடுகளுடன் ஒன்றோடொன்று இணைந்து வளர்ந்ததாகக் காணப்படுகிறது. சால்கோபைரைட்டு குழுவின் ஒரு பகுதியாக விளங்கும் எசுக்கெபோர்ணைட்டு கனிமம் சால்கோபைரைட்டுடன் ஒரு தொடரை உருவாக்குகிறது.

பன்னாட்டு கனிமவியல் சங்கம் எசுக்கெபோர்ணைட்டு கனிமத்தை Ebn என்ற குறியீட்டால் அடையாளப்படுத்துகிறது.

## தோற்றம்
எசுக்கெபோர்ணைட்டு முதன்முதலில் 1949 ஆம் ஆண்டு செருமனி நாட்டிலுள்ள சாக்சனி-அங்கால்ட்டு மாநிலத்தில், ஆர்சு மலைப்பகுதியில் அப்பரோது கிராமத்தின் எசுக்கெபோர்ன் சுரங்க வழிப்பாதையில் பால் ராம்தோர் என்பவரால் அடையாளம் காணப்பட்டது. இதனால் எசுக்கெபோர்ணைட்டு என்றும் பெயரிடப்பட்டது. பெரும்பாலும் கிளாசுதாலைட்டு, டைமானைட்டு, பெர்சிலியனைட்டு, வெள்ளி(I) செலீனைடு, உமாங்கைட்டு, இயெப்ராயைட்டு, சாமியானைட்டு உள்ளிட்ட பிற செலீனைடுகளுடன் சேர்ந்து காணப்படுகிறது. சால்கோபைரைட்டு, யுரேனைட்டு, அங்கெரைட்டு மற்றும் டோலமைட்டு போன்ற பிற கனிமங்களுடனும் சேர்ந்து காணப்படுகிறது.

## மேற்கோள்கள்

பகுப்பு:செலீனைடு கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:செப்புக் கனிமங்கள்
பகுப்பு:இரும்புக் கனிமங்கள்
பத்னாகா சட்டமன்றத் தொகுதி

**பத்னாகா சட்டமன்றத் தொகுதி** (Bathnaha Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீதாமரி மாவட்டத்தில் அமைந்துள்ளது. பத்னாகா, சீதாமஃ‌டீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
புதுவசூர் தீர்த்தகிரி வடிவேல் சுப்பிரமணிய சுவாமி கோயில்

**புதுவசூர் தீர்த்தகிரி வடிவேல் சுப்பிரமணிய சுவாமி கோயில்** என்பது தமிழ்நாடு மாநிலத்தின் வேலூர் மாவட்டத்திலுள்ள ஒரு முருகன் கோயில் ஆகும். வேலூரிலிருந்து சுமார் எட்டு கி.மீ. தூரத்தில் புதுவசூர் என்ற கிராமத்தின் மலை மீது இக்கோயில் அமைந்துள்ளது.
## அமைவிடம்
புதுவசூர் தீர்த்தகிரி வடிவேல் சுப்பிரமணிய சுவாமி கோயிலானது, கடல் மட்டத்திலிருந்து சுமார் 277 மீ. உயரத்தில், () என்ற புவியியல் ஆள்கூறுகள் கொண்ட இடத்தில் அமையப் பெற்றுள்ளது.

## விவரங்கள்
கருவறையில் வடிவேல் சுப்பிரமணிய சுவாமி, தனது துணைவியர்களான தேவசேனா மற்றும் வள்ளி ஆகியோருடன் அருள்பாலிக்கிறார். முருகன் மற்றும் வள்ளி ஆகியோர் சிலைகள் சம உயரத்தில் வடிவமைக்கப்பட்டுள்ளன. மலையடிவாரத்திலிருந்து 222 படிகள் ஏறினால், கோயிலை அடையலாம்.
## இதர சன்னிதிகள்
மகா விஷ்ணு, சீனிவாச பெருமாள், இலட்சுமி, துர்க்கை, சரசுவதி, அன்னபூரணி, காசி விசுவநாதர், காசி விசாலாட்சி, தட்சிணாமூர்த்தி, சூரியன், சந்திரன், செல்வ விநாயகர், அப்பர், சுந்தரர், சம்பந்தர், மாணிக்கவாசகர், நவக்கிரகங்கள், சாய்பாபா, பாம்பன் சுவாமிகள் ஆகியோரது சன்னிதிகள் இக்கோயிலில் காணப்படுகின்றன.
## மேற்கோள்கள்

பகுப்பு:வேலூர் மாவட்டத்திலுள்ள முருகன் கோயில்கள்
காது முடி

[thumb| நடுத்தர வயது ஆணின் காது மடலில் நீண்டுகொண்டிருக்கும் காது முடி. புறச்செவியின் நுழைவாய் மற்றும் [எலிக்சு (காது)|எலிக்சில் மெல்லிய மென்மயிர் வளர்ச்சியைக் கவனியுங்கள்.]]
thumb| நடுத்தர வயது ஆணின் புறச்செவியின் நுழைவாயில் நீண்டுகொண்டிருக்கும் காது முடி.
**காது முடி** (*Ear hair*) என்பது மனிதர்களின் வெளிப்புற செவிப்புல மடலின் உள்ளே உள்ள மயிர் மூட்டுப் பை  குருத்தெலும்பிலிருந்து எழும் முனைய முடியாகும். *காது முடி* என்பது பரந்த பொருளில், காதின் பெரும்பகுதியை உள்ளடக்கிய மெல்லிய இளமயிரையும், குறிப்பாக முன்புற காதின் முக்கிய பகுதிகளில், அல்லது மீமுரண் மயிர்நோய் மற்றும் கோளாற்று மயிருடைமையால் ஏற்படும்  அசாதாரண முடி வளர்ச்சியையும் குறிப்பதாக இருக்கலாம். காது முடி குறித்த மருத்துவ ஆராய்ச்சி தற்போது வரை மிகவும் குறைவாகவே செய்யப்பட்டுள்ளது.

வயதுவந்த பிறகு ஆண்களில் காது மடலில் முடி வளர்ச்சி அதிகரிப்பது பொதுவாக காணப்படும் ஒன்றாகும்.  மூக்கில் முடி வளர்ச்சி அதிகரிப்பதும் இதனோடு நடக்கிறது.  செவி மடலிலில் வெளியே தெரியும் முடி அழகு காரணங்களுக்காக சில நேரங்களில் வெட்டப்படுகிறது.  காதில் அதிகப்படியான முடி வளர்ச்சி மருத்துவ ரீதியாக *ஆரிகுலர் ஹைபர்டிரிகோசிஸ்* என்று அழைக்கப்படுகிறது.  குறிப்பாக இந்திய ஆண்களில்  சில ஆண்களுக்கு, புறச்செவி விளிம்பின் கீழ் பகுதியில் கரடுமுரடான முடி வளர்ச்சி உள்ளது, இந்த நிலை "  *ஹைபர்டிரிகோசிஸ் லானுகினோசா அக்விசிட்டா*  என்று குறிப்பிடப்படுகிறது. 

## அமைப்பு
thumb| 200× உருப்பெருக்கத்தில் மனித முடியின் இழை
முடி என்பது சருமத்தில் உள்ள நுண்ணறைகளிலிருந்து வளரும் ஒரு புரத இழை ஆகும். இது சருமத்தில் அல்லது தோலில் பதிந்து உள்ளது. உரோமங்களற்ற தோலின் பகுதிகளைத் தவிர, மனித உடல் நுண்ணறைகள் நிறைந்ததாக இருக்கும், அவை அடர்த்தியான முனைய முடியையும், மெல்லிய மென்மயிரையும்  உருவாக்குகின்றன. இது முதன்மையாக புரதத்தால் ஆன ஒரு முக்கியமாக கெரட்டினால் ஆன உயிர்ப் பொருளாகும்.

## மருத்துவ முக்கியத்துவம்

* காதுகுழலைத் தொடும் அளவுக்கு வளரும் முடி, காதிரைச்சலை ஏற்படுத்தக்கூடும். 
* காது முடியில் ஏற்படும் மயிர்க்கால் அழற்சி கடுமையான வெளிக்காது அழற்சியை  ஏற்படுத்தக்கூடும். 
* மினாக்ஸிடில் சிகிச்சையின் போது வெளிப்புற காதில் வளரும் கடுமையான மீமுரண் மயிர்நோயால் வளரும் அதிகப்படியான முடி காதுகளை மூடுகிறது. இது செவித் துளையில் அடைப்பை ஏற்படுத்தக்கூடும், இதன் விளைவாக பகுதி அல்லது முழுமையான காது கேளாமை ஏற்படலாம். 

## சமூகமும் பண்பாடும்
இந்திய மளிகைக் கடைக்காரரான ராதாகந்த் பாஜ்பாய், 2003 ஆம் ஆண்டு கின்னஸ் புத்தகத்தில் உலகின் மிக நீளமான காது முடி கொண்டவர் என்று குறிப்பிடப்பட்டார். அவரின் காது முடியின் நீளம் 13.2 செ.மீ. ஆகும். 2009 ஆம் ஆண்டு ஒரு நேர்காணலில், அவரது தலைமுடி 25 சென்டிமீட்டர் நீளத்தை எட்டியபோது,  காதின் நீண்ட முடியை அதிர்ஷ்டம், செழிப்பு ஆகியவற்றின் அடையாளமாகக் கருதுவதாகக் கூறினார்.

## மேற்கோள்கள்

பகுப்பு:மனித முடி
பகுப்பு:காது
வெர்பீக்கைட்டு

**வெர்பீக்கைட்டு** (*Verbeekite*)  என்பது பலேடியம் டைசெலீனைடு PdSe2 சேர்மத்தைக்  கொண்ட ஓர் அரிய கனிமமாகும். இந்த இடைநிலை உலோக டைசால்கோசனைடு ஓர் அசாதாரண ஒற்றைச்சரிவச்சு படிக அமைப்பைக் கொண்டுள்ளது.  பலேடியம் அணு தாள்களுக்கு இடையில் அடுக்குகளை உருவாக்கும் இருபடிகளாக இருக்கும் இரண்டு செலீனியம் அணுக்கள் உள்ளன. a = 6.710, b = 4.154, c = 8.914 Å, β = 92.42 °, V = 248.24 Å3 என்ற அணிக்கோவை அளவுருக்களுடன் இப்படிகம் காணப்படுகிறது. பலேடியம் டைசெலீனைடு ஐந்து பல்வேறு உருவங்களில் காணப்படுகிறது. 11.5 கிகாபாசுக்கல் அழுத்தம் மற்றும் 1300 °செல்சியசு வெப்பநிலையில் இல் வெர்பீக்கைட்டை தயாரிக்க முடியும்.

ஒற்றை அடுக்கு PdSe2 ஒரு குறைக்கடத்தியாகக் கணிக்கப்பட்டுள்ளது. ஒரு மின்னணுப் பொருளாகவும் ஒருங்கிணைக்கப்பட்டுள்ளது.

காங்கோ மக்களாட்சிக் குடியரசில் உள்ள முசோனோய் கு-கோ-மன்-யு சுரங்கத்தில் (கோல்வேசி) 2002 ஆம் ஆண்டு வெர்பீக்கைட்டு கனிமம் கண்டுபிடிக்கப்பட்டது. 1955 மற்றும் 1967 ஆம் ஆண்டுகளுக்கு  இடையில் அந்தச் சுரங்கத்தில் கனிமங்களைப் பற்றி ஆய்வு செய்த புவியியலாளர் தியோடர் வெர்பீக்கின் நினைவாக வெர்பீக்கைட்டு எனப் பெயரிடப்பட்டது.

## மேற்கோள்கள்

பகுப்பு:செலீனைடு கனிமங்கள்
பகுப்பு:பலேடியம் சேர்மங்கள்
ஆக்சியம் 4 திட்டம்

**ஆக்சியம் 4 திட்டம்** (*Axiom Mission 4*) என்பது அமெரிக்காவைச் சேர்ந்த ஆக்சியம் சிபேசு, சிபேசு எக்சு, நாசா ஆகிய நிறுவனங்கள் ஒருங்கிணைந்து இசுரோ உள்ளிட்ட பன்னாட்டு கூட்டாளிகளின் ஒத்துழைப்புடன் பன்னாட்டு விண்வெளி நிலையத்தை நோக்கிய தனியார் விண்வெளிப் பயணமாகும். இந்த விண்வெளிப் பயணம் 2025 ஆம் ஆண்டு சூன் மாதம் 10 ஆம் தேதி பிற்பகல் 12:22 (ஏவுதளத்தில் காலை 8:22) மணிக்கு கென்னடி விண்வெளி மையத்தில் உள்ள ஏவுதள வளாகம் 39ஏ என்ற ஏவுதளத்திலிருந்து புறப்படுவதாக திட்டமிடப்பட்டுள்ளது. சுமார் இரண்டு முதல் மூன்று வாரங்கள் வரை இத்திட்டம் நீடிக்கும். சிபேசு எக்சு நிறுவனம் தயாரித்த பால்கன் 9 பிளாக் 5 என்ற நடுத்தர உயர்த்தி ஏவூர்தி கிரூ டிராகன் சி213 என்ற விண்கலத்தை பூமியின் தாழ்வான சுற்றுப்பாதையில் நிலைநிறுத்தும். இவ்விண்வெளிப் பயணம் சி213 வகை விண்கலத்தின் முதல் விண்வெளிப் பயணமாகும். கிரூ டிராகன் சி213 என்பது சிபேசு எக்சால் தயாரிக்கப்பட்டு இயக்கப்படும் ஐந்தாவது மற்றும் இறுதி கிரூ டிராகன் வகை மறுபயன்பாட்டு விண்கலமாகும். 

## பயணக்குழு
நான்கு பேர் கொண்ட பயணக் குழுவில் ஆக்சியம் ஊழியரான கமாண்டர் பெக்கி விட்சன்; இந்திய விண்வெளி ஆராய்ச்சி அமைப்பின் பைலட் சுபான்சூ சுக்லா; போலந்து நாட்டைச் சேர்ந்த ஐரோப்பிய விண்வெளி முகமையின் திட்ட விண்வெளி வீரர் சுலாவோசு உசுனான்சுகி-விசுனீவ்சுகி மற்றும் அங்கேரிய விண்வெளி அலுவலகத்தை பிரதிநிதித்துவப்படுத்தும் திபோர் கபு ஆகியோர் உள்ளனர். பன்னாட்டு விண்வெளி நிலையத்திற்குச் செல்லும் இந்தியாவின் முதல் விண்வெளி வீரர் சுபான்சூ சுக்லா ஆவார். முன்னதாக 1984 ஆம் ஆண்டு சோயுசு விண்கலத்தின் மூலமாக, சோவியத் யூனியனின் உதவியோடு இராக்கேசு சர்மா முதன்முறையாக விண்ணுக்குச் சென்றார். அந்த பயணத்தின் மூலம் விண்ணுக்குச் சென்ற முதல் இந்தியர் என்ற பெருமையைப் அவர் பெற்றார். இந்த பணி 40 ஆண்டுகளுக்கும் மேலான காலத்தில் அரசாங்கத்தின் ஆதரவுடன் நிகழும் முதல் மனித விண்வெளிப் பயணமாகும். மேலும் இந்தியா, போலந்து மற்றும் அங்கேரி நாடுகளுக்கு ஒட்டுமொத்தமாக இப்பயணம் இரண்டாவது விண்வெளிப் பயணமாகும். ஒவ்வொரு நாடும் முன்னர் ஒரு சோவியத் சகாப்த இண்டர்காசுமோசு பயணத்தில் பங்கேற்றுள்ளன.

## மேற்கோள்கள்

பகுப்பு:விண்வெளித் திட்டங்கள்
பகுப்பு:விண்வெளிப் பயணம்
பகுப்பு:2025 நிகழ்வுகள்
பாசுபோரைல் இருகுளோரைடு புளோரைடு

**பாசுபோரைல் இருகுளோரைடு புளோரைடு** (*Phosphoryl dichloride fluoride*) என்பது POFCl2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். பாசுபோரைல் டைகுளோரைடு புளோரைடு என்ற பெயராலும் இச்சேர்மம் அழைக்கப்படுகிறது. 

## தயாரிப்பு
பாசுபரசு பெண்டாகுளோரைடை பொட்டாசியம் மோனோ புளூரோபாசுபேட்டுடன் சேர்த்து வினைபுரியச் செய்வதன் மூலம் பாசுபோரைல் இருகுளோரைடு புளோரைடு தயாரிக்கப்படுகிறது.:

: K2PO3F + 2PCl5 → POFCl2 + 2POCl3 + 2KCl

## வினைகள்
பாசுபோரைல் இருகுளோரைடு புளோரைடு சேர்மத்துடன் இரண்டு சமான வளைய எக்சனாலைச் சேர்த்து வினைபுரியச் செய்தால் இருவளையயெக்சைல் பாசுபோரோபுளோரிடேட்டு என்ற நரம்பு முகவர் உருவாகிறது.

வளைய எக்சனாலுக்குப் பதிலாக ஐசோபுரோப்பனாலுடன் சேர்ந்து மேற்கண்ட அதே வினைபுரிந்து, ஈரைசோபுரோப்பைல் புளோரோபாசுபேட்டு என்ற நரம்பு முகவர் உருவாகிறது.

சோடியம் அசைடின் இரண்டு சமான அணுக்களை குளோரைடுடன் கூடிய அசைடு குழுக்களால் மாற்ற முடியும். வெள்ளி சயனேட்டு அவற்றை சயனேட்டு குழுக்களால் மாற்ற முடியும்.   எக்சாமெத்தில்டைசிலோக்சேன், இரண்டு குளோரின் அணுக்களில் ஒன்றை மும்மெத்தில்சிலில் ஈதரால் மாற்ற முடியும்.

## மேற்கோள்கள்

பகுப்பு:பாசுபரசு ஆக்சோ ஆலைடுகள்
மாங்கனீசு(II) செலீனைடு

**மாங்கனீசு(II) செலீனைடு** (*Manganese(II) selenide*) என்பது MnSe  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இது ஓர் அடர்த்தியான சாம்பல் நிறங்கொண்ட  திடப்பொருளாகும். வினையால் மட்டுமே இச்சேர்மம் கரையும்.

## தயாரிப்பு
180° செல்சியசு வெப்பநிலையில் ஐதரசீன் போன்ற ஒடுக்கும் முகவருடன் ஒரு காரக் கரைசலில் செலீனியம் தூள் மற்றும் மாங்கனீசு(II) அசிட்டேட்டு ஆகியவற்றை ஒன்றாகச் சேர்த்து வினைபுரியச் செய்வதன் மூலம் மாங்கனீசு(II) செலீனைடை தயாரிக்க முடியும். 

## பண்புகள்
மாங்கனீசு செலீனைடு மூன்று வெவ்வேறு வடிவங்களில் காணப்படுகிறது. இவற்றில் மிகவும் பொதுவானது நிலையான α-கட்டம் (NaCl வகை) ஆகும். γ-கட்டம் (வூர்ட்சைட் வகை) சிற்றுறுதி நிலை கட்டமாகும். ஒரு நிலையற்ற β கட்டம் (துத்தநாக வகை) மூன்றாவது வடிவமாகும். 

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:செலீனைடுகள்
பகுப்பு:பாறை உப்பு படிகக் கட்டமைப்பு
ஈயம்(II) தாலோசயனைன்

**ஈயம்(II) தாலோசயனைன்** (*Lead(II) phthalocyanine*) என்பது C32H16N8Pb என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். தாலோசயனைன் ஈயம் என்ற பெயராலும் இச்சேர்மம் அறியப்படுகிறது. ஈயம் அயனியும் தாலோசயனைன் அயனியும் (Pc2−) சேர்ந்து இச்சேர்மம் உருவாகிறது. தாலோசயனைன் இச்சேர்மத்தினுடைய இணை காராமாகச் செயல்படுகிறது. இது ஒரு கரிம ஈயச் சாயம் ஆகும். பிரகாசமான ஊதா நிறப் பொடியாகக் காணப்படுகிறது. ஒளிக்கற்றை கண்டுபிடிப்பான்களுக்கான அருகிலுள்ள அகச்சிவப்பு ஒளி உறிஞ்சியாகப் பயன்படுத்தப்படுகிறது. சட்டில் காக்கு போன்ற ஒரு தனித்துவமான கட்டமைப்பு அம்சத்தைக் கொண்டு அதை ஒத்திருக்கிறது.

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:கரிம நிறமிகள்
பகுப்பு:பெருவளையங்கள்
பகுப்பு:தாலோசயனைன்கள்
மாங்கனீசு(II) தாலோசயனைன்

**மாங்கனீசு(II) தாலோசயனைன்** (*Manganese(II) phthalocyanine*) என்பது C32H16MnN8 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். மாங்கனீசு அயனியும் தாலோசயனைன் அயனியும் சேர்ந்து இந்த ஒருங்கிணைவு அணைவுச் சேர்மம் உருவாகிறது. 

## மேற்கோள்கள்

பகுப்பு:தாலோசயனைன்கள்
பகுப்பு:மாங்கனீசு(II) சேர்மங்கள்
பகுப்பு:பெருவளையங்கள்
க. அன்பழகன் (சேலம்)

**க. அன்பழகன்** (*K. Anbalagan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஓமலூரை சேர்ந்தவர். இவர் இளநிலை அறிவியல் பட்டப் படிப்பினையும் இளங்கலைச் சட்டப் படிப்பினையும் முடித்துள்ளார். இந்திய தேசிய காங்கிரசு கட்சியினைச் சேர்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஓமலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1948 பிறப்புகள்
பேனிபட்டி சட்டமன்றத் தொகுதி

**பேனிபட்டி சட்டமன்றத் தொகுதி** (Benipatti Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. பேனிபட்டி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
கே. நட்ராஜ்

**கே. நட்ராஜ்** (*K. Natraj*) என்பவர் ஒரு இந்திய நடிகரும் இயக்குநரும் ஆவார். இவர் முதன்மையாக தமிழ் மொழி திரைப்படங்கள் மற்றும் தொடர்களில் பணியாற்றினார்.

## தனிப்பட்ட வாழ்க்கை
திரைப்படத் துறை வட்டாரத்தில், இவர் நடிகர் ரஜினிகாந்தின் நெருங்கிய நண்பராக பிரபலமானவர். இவரின் மகள் ரஜினி, நடிகர் விஷ்ணு விஷாலை மணந்தார் (2011 முதல் 2018 வரை திருமண வாழ்வு நீடித்தது).

## தொழில்
தயாரிப்பாளர் அழகன் தமிழ்மணியும் எழுத்தாளர் தூயவனும்  *"டச்டு பை லவ்"* என்ற படத்தைப் பார்த்தனர். அதில் எல்விஸ் பிரெஸ்லி ஒரு திரைப்பட விழாவில் சிறப்புத் தோற்றத்தில் தோன்றினார். அப்படம் இவர்களை தமிழில் அதே போன்ற ஒரு கதையை படமாக்கும் ஆர்வத்தைத் தூண்டியது. தூயவன் ஒரு மாதத்திற்குள் திரைக்கதையை எழுதி முடித்தார். அவர் மறைந்த எம்ஜிஆரை கதாநாயகனாக நடிக்க வைக்க விரும்பினார், ஆனால் அது முடியவில்லை.  தேவர் படங்களில் உதவி இயக்குநர்களில் ஒருவராகப் பணிபுரிந்த கே. நட்ராஜிடம் தூயவன் கதையைச் சொன்னார். கே. நட்ராஜ் அந்தப் படத்தில் பணியாற்ற ஒப்புக்கொண்டார். ரஜினி அந்தப் படத்தில் சிறப்பு வேடத்தில் நடிக்க ஒப்புக்கொண்டார். படத்திற்கு அன்புள்ள ரஜினிகாந்த் என்று பெயர் சூட்டினர். ரஜினி படத்தில் நடிக்க முதலில் ஆறு நாட்கள் ஒதுக்கினார். பின்னர் படம் நன்றாக வர வேண்டும் என்று விரும்பியதால் 10 நாட்களுக்கு நீட்டித்தார். இந்தப் படம் முழுக்க முழுக்க 300 மாணவர்கள் படிக்கும் ஒரு பள்ளியில் படமாக்கப்பட்டது. நடிகை லதாவின் சகோதரரும் நடிகை ஸ்ரீப்ரியாவின் கணவருமான ராஜ்குமார் சேதுபதி, அம்பிகாவின் கணவராக ஒரு சிறிய வேடத்தில் நடித்தார். மீனா முக்கிய கதாபாத்திரங்களில் ஒன்றில் தோன்றினார். 1984 ஆகத்து 3 அன்றய *[[தி இந்து]]*, "இயக்குநராக அறிமுகமான நடராஜ், அநாதைப் பிள்ளைகளாக நடித்த ஆறு பிள்ளைகளின் நடிப்பை  இதயத்திற்கு நெருக்கமாகக் கையாண்டதற்காக  பாராட்டுகளுக்கு தகுதியானவர்" என்று கூறி, "பாபுவின் படப்பிடிப்பு காட்சிகளை அலங்கரிக்கிறது" என்று முடித்தது.

ரஜினிகாந்தின் திரைப்படக் கல்லூரி நண்பரும், *[[அன்புள்ள ரஜினிகாந்த்|அன்புள்ள ரஜினிகாந்தை]]* இயக்கியவருமான கே. நட்ராஜை, *[[அண்ணாமலை (திரைப்படம்)|அண்ணாமலையில்]]* உதவி இயக்குநராகப் பணிபுரிய ரஜினி அணுகினார், அதற்கு நட்ராஜ் மகிழ்ச்சியுடன் ஒப்புக்கொண்டார். பின்னர் ரஜினி தனது நண்பர்களை அணுகி அவர்களுக்காக ஒரு படம் தயாரிக்க விரும்புவதாக அறிவித்தார். "வள்ளி" படத்தின் கதையை ரஜினியே எழுதினார். பிரியராமன் கதாநாயகியாக அறிமுகமானார், இந்தப் படத்தில் ஹரிராஜும், சஞ்சயும் அறிமுகப்படுத்தப்பட்டனர். ரஜினிக்கு சிறப்புத் தோற்றத்தில் நடிக்க ஆர்வம் இல்லை, ஆனால் அவரது நண்பர்களின் வற்புறுத்தலால் அவர் சிறிய வேடத்தில் நடிக்க ஒப்புக்கொண்டு ஐந்து நாட்களுக்குள் தனது பகுதியை முடித்தார்.

படப்பிடிப்பு 1993 ஏப்ரலில் தொடங்கியது. இது அலெக்ஸ் நடிகராக அறிமுகமான முதல் படமும் கூட. படப்பிடிப்பு சாலக்குடி, பொள்ளாச்சி மற்றும் செங்குன்றம் ஆகிய இடங்களில் நடைபெற்றது. *[[சாமி (திரைப்படம்)|சாமி]],* *[[சிங்கம் (திரைப்படம்)|சிங்கம்]]* படங்களின் இயக்குனர் ஹரி, இந்தப் படத்தில் உதவியாளர்களில் ஒருவராக இருந்தார்.

## திரைப்படவியல்

### இயக்குநராக

### நடிகராக

## தொலைக்காட்சி

## மேற்கோள்கள்

## வெளி இணைப்புகள்
*

பகுப்பு:1949 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
சோடியம் டெட்ராதயோனேட்டு

**சோடியம் டெட்ராதயோனேட்டு** (*Sodium tetrathionate*) என்பது Na2S4O6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சோடியமும் டெட்ராதயோனேட்டும் சேர்ந்து உருவாகும் ஓர் உப்பாக இச்சேர்மம் கருதப்படுகிறது. நீரேற்றுகளாகவும் காணப்படும் என்பதால் பெரும்பாலும் Na2S4O6xH2O என்ற பொதுவாய்ப்பாட்டால் சோடியம் டெட்ராதயோனேட்டு அடையாளப்படுத்தப்படுகிறது. பெரும்பாலும் இந்த உப்பு பொதுவாக இருநீரேற்றாகப் (x = 2) பெறப்படுகிறது. நிறமற்றதாகவும் நீரில் கரையக்கூடியதாகவும் உள்ள திடப்பொருளாகவும் காணப்படுகிறது.  பாலிதயோனேட்டுகளின் ஓர் உறுப்பினராக சோடியம் டெட்ராதயோனேட்டு இடம்பெறுகிறது. பாலிதயோனேட்டுகள் [Sn(SO3)2]2- என்ற பொது வாய்ப்பாட்டைக் கொண்டுள்ளன.  டிரைதயோனேட்டு (n = 1), பெண்டாதயோனேட்டு (n = 3), எக்சாதயோனேட்டு (n = 4) ஆகியவை மற்ற உறுப்பினர்களில் அடங்குகின்றன. 

## தயாரிப்பு
அயோடினின் செயல்பாடு மூலம்  சோடியம் தயோசல்பேட்டின் (Na2S2O3) ஆக்சிசனேற்றத்தால்
சோடியம் டெட்ராதயோனேட்டு தயாரிக்கப்படுகிறது.
 
:2 Na2S2O3  +  I2  →   Na2S4O6  +  2 NaI
இந்த வினை அயோடினின் நிறமாற்றத்தால் குறிக்கப்படுகிறது. இந்த வினையே அயோடோமெட்ரிக் தரம்பார்த்தலின் அடிப்படையாகும்.

சோடியம் பைசல்பைட்டை டைசல்பர் டைகுளோரைடுடன் சேர்த்து இணைப்பு வினைக்கு உட்படுத்துவது மற்றொரு முறையாகும். 

:2 NaHSO3  +  S2Cl2   →   Na2S4O6  +  2 HCl
இந்த அயனி H2S2 அயனியைப் போலவே சிறந்த C2 சமச்சீர்நிலையைக் கொண்டுள்ளது. S-S-S இருமுக கோணம் கிட்டத்தட்ட 90° ஆகும். மைய S-S பிணைப்பு தூரம் 2.115 Å, மற்ற இரண்டு S-S தூரங்களை விடவும், பெரும்பாலான பாலிசல்பேன்களில் உள்ள அந்த தூரங்களை விடவும் 0.01 Å அதிகமாகும்.

## மேற்கோள்கள்

பகுப்பு:டெட்ராதயோனேட்டுகள்
அ. ஆறுமுகம்

**அ. ஆறுமுகம்** (*A. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் துக்கம்பேட்டை கிராமத்தினைச் சேர்ந்தவர். இளங்கலைப் பட்டம் பெற்றுள்ள ஆறுமுகம் இந்திய தேசிய காங்கிரசு கட்சியினைச் செர்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1929 பிறப்புகள்
அ. க. ஆறுமுகம்

**அ. க. ஆறுமுகம்** (*H. G. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூரைச் சேர்ந்தவர். பத்தாம் வகுப்பு வரை கல்வி பயின்றுள்ள ஆறுமுகம், அனைத்திந்திய அண்ணா திராவிட முன்னேற்றக் கழகத்தினைச் சேர்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1938 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்